Vígszínház hírlevél

A magyar költészet napja a Vígszínházban Hagyományainkhoz híven idén is ünnepi műsorral emlékezünk meg József Attila születésnapjáról és tisztelgünk a magyar költészet előtt. Április 11-én, szombat délelőtt 11 órától szeretettel várjuk a versek szerelmeseit és minden érdeklődőt a Vígszínházba! József Attila születésnapján, a költészet napján, József Attila versei mellett többek között elhangzanak a 250 éve született Berzsenyi Dániel és 90 éve született Orbán Ottó versei. Megemlékezünk a 10 éve elhunyt Csoóri Sándorról, valamint versein keresztül megidézzük az 50 éve elhunyt Szilágyi Domokos költészetét. Szereplők: Balázsovits Edit, Bölkény Balázs, Csapó Attila, Ertl Zsombor, Fesztbaum Béla, Gados Béla, Gyöngyösi Zoltán, Halász Judit, Hegedűs D. Géza, Hirtling István, Horváth Szabolcs, Hullan Zsuzsa, Igó Éva, Karácsonyi Zoltán, Kőszegi Ákos, Kovács Patrícia, Kovács Tamás, Lukács Sándor, Majsai-Nyilas Tünde, Márkus Luca, Medveczky Balázs, Mester Dávid, Nagy-Kálózy Eszter, Orosz Ákos, Ötvös András, Petrik Andrea, Radnay Csilla, Rudolf Péter, Sághy Tamás, Seress Zoltán, Szántó Balázs, Szász Júlia, Tar Renáta, Telekes Péter, Varga-Járó Sára, ifj. Vidnyánszky Attila, Waskovics Andrea, Wunderlich József, Zoltán Áron. Műsorunkat április 11-én, a magyar költészet napján minden érdeklődő számára elérhetővé tesszük a Vígszínház Facebook és Youtube oldalán. A Vígszínház Youtube csatornája: https://www.youtube.com/@vigpesti Találkozzunk április 11-én élőben, majd a képernyők előtt és ünnepeljük együtt a magyar költészet kiválóságait!
## A magyar költészet napja Hagyományainkhoz híven idén is ünnepi műsorral emlékezünk meg József Attila születésnapjáról és tisztelgünk a magyar költészet előtt. Április 11-én, szombat délelőtt 11 órától szeretettel várjuk a versek szerelmeseit és minden érdeklődőt a Vígszínházba! József Attila …
„Minket elsősorban az érdekelt, hogy mi kell ahhoz, hogy az ember létrehozzon valamit, mintegy alkotást szignózza, majd hátat fordítson neki és magára hagyja. Körbe akartuk járni azt is, hogy egy ilyen tett milyen érzéseket vált ki az adott szereplőkből és milyen következményekkel járhat. Nem véletlenül döntöttünk úgy, hogy az idősíkokat rendhagyó módon kezeljük, azaz a múlt eseményeit és emlékképeit egymásba folyatjuk a jelen idejű elmeséléssel és a jelen történéseivel. Nálunk a hajó, azon túl, hogy ez a központi díszletelem, egyfajta allegóriaként is szolgál, mint Prométheusz történetében a szikla, ami egyszerre szimbolizálja a büntetést és az elhallgatott titkokat, s amihez minden szereplőnek van valamilyen viszonya” – emeli ki a Frankenstein – A modern Prométheusz előadás rendezője, Hegymegi Máté. Az előadást az évadban még több alkalommal láthatják a Vígszínházban: április 10., április 14., április 17., április 22., április 25., május 2., május 6., május 14., május 16. és június 7. Az előadás főbb szereplői: Orosz Ákos, ifj. Vidnyánszky Attila, Medveczky Balázs, Nagy-Kálózy Eszter, Radnay Csilla, Méhes László, Horváth Szabolcs és Varga-Járó Sára.
## Frankenstein – A modern Prométheusz Victor Frankenstein a lehetetlent kíséreli meg: élővé teszi az élettelent. Évek megszállott munkájának eredményeképpen életre kelt egy mesterséges lényt, de a kísérlet végeredménye elborzasztja. Ebben a pillanatban bevégeztetett: neki is és teremtményének is. Frankenstein menekül …
A Víg Társalgó beszélgetés sorozat egyik célja az adott téma körbejárásán túl, hogy olyan elismert színházi alkotókat és szakembereket ültessünk egy asztalhoz, akiket a közönség ritkán láthat együtt. A május 7-i beszélgetés résztvevői: Nagy-Kálózy Eszter, Márkus Luca, Pass Andrea, Dr. Pop Andrea, moderátor: Ott Anna. Téma: Könnyűvel indul Egy fiatal pár évek óta pénzt, időt, energiát nem kímélve mindent megtesz azért, hogy gyereke szülessen. Amikor már úgy tűnik, nincs más megoldás, a lány édesanyja egy új, meglepő ötlettel áll elő… Magyarországon és szerte a világon egyre több pár küzd a gyermekvállalással, az orvostudomány pedig egyre fejlettebb, egyre több mindenre talál megoldást. De mi az, ami egy család számára még vállalható? Mi mindent vagyunk képesek megtenni azért, hogy szülővé váljunk? A beszélgetésből kiderül, hogy Pass Andrea író-rendező számára miért volt fontos épp a gyermekvállalás témájával foglalkozni és hogyan kapcsolódnak Lao-ce művei és a tao a gyermek utáni küzdelemhez? Szó esik arról is, hogy mely pontokon tudott Nagy-Kálózy Eszter és Márkus Luca személyesen kapcsolódni a történethez? Dr. Pop Andrea szülész-nőgyógyásztól pedig megtudhatjuk, hogy van-e olyan helyzet, amikor orvosilag és emberileg a „határokat feszegetjük”? Az est moderátora Ott Anna lesz, a Hadik Kávéház művészeti vezetője, aki maga is több fórumon és műfajban foglalkozik a szülővé válás kérdésével. A beszélgetések hossza 90 perc, a programról készül egy szerkesztett felvétel is, amit felteszünk a Youtube csatornánkra: https://www.youtube.com/@vigpesti Szeretnénk felhívni vendégeink figyelmét arra, hogy a Víg Szalon NEM akadálymentesített helyszín.
## Víg Társalgó A Víg Szalon a Vígszínház legújabb játszóhelye, egy meghitt, szalon hangulatú találkozási pont a színház művészei és közönsége számára, mely a Vígszínház kulturális témájú beszélgetéseinek is otthont ad. A Víg Társalgó beszélgetés sorozat egyik célja …
„...a vérbő, talán nem is igazán fajsúlyosnak gondolt shakespeare-i komédia Rudolf Péter rendezésében élet-halál komolyságú, feszesen hömpölygő előadássá lesz. Pont ez a titka is: a humort, a teljesen komolytalant csak halálosan komolyan véve érdemes tálalni, hogy aztán a nevető rohamaink közepette félreértést nem tűrően magunkra ismerhessünk.” – írták a Pótszékfoglalón a Lóvátett lovagok című előadásáról. Shakespeare egyik legjátékosabb komédiájában cselszövések, esküszegések és félreértések során át vezet az út a szerelemhez, keresztül-kasul a rímek sűrű bozótosán. „A Lóvátett lovagokról köztudott, hogy nyelvezetét tekintve a legelvetemültebb Shakespeare-írás, de amilyen ijesztő volt első olvasatra, annyira megszerettem” – mesélte korábban a Biront alakító Wunderlich József. A Vodku zenekar élő zenéjével kísért előadást ebben az évadban még április 14. és május 14-én láthatják a Pesti Színházban.
William Shakespeare ## Lóvátett lovagok Navarra királya és kísérete megfogadják, hogy életüket három évig a tanulásnak szentelik, lemondanak a szerelemről és minden földi élvezetet megvonnak maguktól. Naná, hogy még aznap a városba érkezik a francia királylány és három udvarhölgye. Naná, …
Vígszínház - jegypénztár 1137 Budapest, Szent István krt. 14. Tel: +36 1 329-23-40 Nyitvatartás: minden nap 11.00–19.00
© 2026 Vígszínház | Ingyenesen hívható zöld számunk +36 80 204 443
Ha nem szeretné rendszeresen kapni a Vígszínház hírleveleit, a leiratkozáshoz kérjük